CELEX: 32007R0516
Language: lv
Date: 2007-05-10
Title: Komisijas Regula (EK) Nr. 516/2007 ( 2007. gada 10. maijs ) par pastāvīgu atļauju izmantot piedevu dzīvnieku barībā (Dokuments attiecas uz EEZ)

11.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 122/22
            
         
      KOMISIJAS REGULA (EK) Nr. 516/2007
   (2007. gada 10. maijs)
   par pastāvīgu atļauju izmantot piedevu dzīvnieku barībā
   (Dokuments attiecas uz EEZ)
   EIROPAS KOPIENU KOMISIJA
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu un 9.d panta 1. punktu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
   tā kā:
   
               (1)
            
            
               Regula (EK) Nr. 1831/2003 paredz piešķirt atļaujas piedevu izmantošanai dzīvnieku ēdināšanā.
            
         
               (2)
            
            
               Regulas (EK) Nr. 1831/2003 25. pantā paredzēti pārejas posma pasākumi attiecībā uz barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
            
         
               (3)
            
            
               Atļaujas pieteikums piedevai, kas minēta šīs regulas pielikumā, tika iesniegts pirms Regulas (EK) Nr. 1831/2003 spēkā stāšanās dienas.
            
         
               (4)
            
            
               Kā noteikts Direktīvas 70/524/EEK 4. panta 4. punktā, sākotnējās atsauksmes par šiem pieteikumiem Komisijai nosūtīja pirms Regulas (EK) Nr. 1831/2003 piemērošanas dienas. Tādēļ minētie pieteikumi jāizskata saskaņā ar Direktīvas 70/524/EEK 4. pantu.
            
         
               (5)
            
            
               No Bacillus subtilis (LMG S-15136) iegūto fermentu preparātu endo-1,4-beta ksilanāzi EC 3.2.1.8. pirmo reizi provizoriski atļāva izmantot ar Komisijas Regulu (EK) Nr. 261/2003 (3) nobarojamām cūkām un ar Komisijas Regulu (EK) Nr. 2188/2002 (4) gaļas tītariem. Pamatojot pieteikumu par beztermiņa atļaujas piešķiršanu minētā fermentu preparāta izmantošanai, iesniedza jaunus datus. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tāpēc minēto fermentu preparātu, kas noteikts šīs regulas pielikumā, jāatļauj izmantot bez termiņa ierobežojuma.
            
         
               (6)
            
            
               Šā pieteikuma novērtējums rāda, ka nepieciešamas atsevišķas procedūras, lai darbiniekus aizsargātu no pielikumā norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (5).
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto fermentu grupas preparātu atļauts izmantot pastāvīgi bez termiņa ierobežojuma kā dzīvnieku barības piedevu, ievērojot minētajā pielikumā paredzētos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 10. maijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1800/2004 (OV L 317, 16.10.2004., 37. lpp.).
   
      (2)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (3)  OV L 37, 13.3.2003., 12. lpp.
   
      (4)  OV L 333, 10.12.2002., 5. lpp.
   
      (5)  OV L 183, 29.6.1989., 1. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      PIELIKUMS
      
                  EK Nr.
               
               
                  Piedeva
               
               
                  Ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Aktīvās vienības uz kg kompleksās barības
               
            
                  Fermenti
               
            
                  E 1606
               
               
                  Endo-1,4-beta-ksilanāze
                  EC 3.2.1.8
               
               
                  Preparāts endo-1,4-beta-ksilanāze, kas iegūts no Bacillus subtilis (LMG S-15136) ar minimālo aktivitāti:
                  cietā un šķidrā veidā:
                  endo-1,4-beta-ksilanāze: 100 SV (1)/g vai ml
               
               
                  Nobarojamās cūkas
               
               
                  —
               
               
                  10 SV
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg barības maisījuma: 10 SV
                           
                        
                              3.
                           
                           
                              Izmantošanai barības maisījumā, kas bagāts ar arabinoksilāniem un kas satur, piemēram, minimums 40 % kviešu.
                           
                        
               
                  Neierobežots
               
            
                  Gaļas tītari
               
               
                  —
               
               
                  10 SV
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg barības maisījuma: 10 SV
                           
                        
                              3.
                           
                           
                              Izmantošanai barības maisījumā, kas bagāts ar arabinoksilāniem un kas satur, piemēram, minimums 40 % kviešu.
                           
                        
               
                  Neierobežots
               
            
         (1)  1 SV ir fermenta daudzums, kas pH 4,5 vidē un 30 °C temperatūrā vienā minūtē no bērza koksnes ksilāna atbrīvo 1 mikromolu reducējošo cukuru (izteikts ksilozes ekvivalentos).